钦定古今图书集成/历象汇编/庶征典/第123卷 > 《管窥辑要》 > 汉
## 钦定古今图书集成/历象汇编/庶征典/第123卷 > 《管窥辑要》 > 汉

### 惠帝三年陨石绵诸一

按《汉书惠帝本纪》。不载。　“按《五行志》”云云

### 武帝征和四年陨石

按《汉书。武帝本纪》云云。　按《五行志》。“征和四年二月
丁酉。陨石雍二，天晏亡云。声闻四百里。”

### 昭帝元凤三年泰山大石自立

按《汉书昭帝本纪》，元凤三年春正月，泰山有大石自
起立。　按《五行志》，元凤三年正月，泰山莱芜山南，匈
匈有数千人声，民视之，有大石自立，高丈五尺，大四
十八围，入地深八尺，三石为足，石立处有白乌数千
集其旁。眭孟以为石阴类，下民象。泰山岱宗之岳，王
者易姓告代之处，当有庶人为天子者。孟坐伏诛。京
房《易传》曰：“复崩来，无咎。自上下者为崩，厥应泰山之
石颠而下，圣人受命，人君虏。”又曰：“石立如人，庶士为
天下雄；立于山，同姓平地异姓；立于水，圣人；于泽，小
人。”

### 元帝建昭元年正月戊辰陨石梁国六

按《汉书元帝本纪》。不载。　“按《五行志》”云云。

### 成帝建始四年正月癸卯陨石稿四肥累一

按《汉书成帝本纪》。不载。　“按《五行志》”云云。

### 阳朔三年陨石

按《汉书成帝本纪》。“阳朔三年春三月壬戌，陨石。”　按
《五行志》：“阳朔三年三月壬戌，陨石白马八。”

### 鸿嘉二年五月癸未陨石杜衍三

按《汉书成帝本纪》。不载。　“按《五行志》”云云。

鸿嘉三年，天水《冀南山》大石鸣。

按《汉书成帝本纪》，不载。　按《五行志》，“鸿嘉三年五月
乙亥，天水冀南山大石鸣，声隆隆如雷，有顷止闻平
襄二百四十里，埜鸡皆鸣。石长丈三尺，广厚略等，旁
著岸胁，去地二百馀丈，民俗名曰石鼓。石鼓鸣有兵。”
是岁，广汉钳子谋攻牢篡，死。囚郑躬等盗库兵，劫
略吏民，衣绣衣，自号曰“山君”，党与寖广。明年冬，乃伏
诛，自归者三千馀人。后四年，尉氏樊并等谋反，杀陈
留太守严普，自称将军。山阳亡徒苏令等党与数百
人，盗取库兵，经历郡国四十馀，皆逾年乃伏诛。是时
起昌陵作者数万人，徙郡国吏民五千馀户，以奉陵
邑。作治五年不成，乃罢昌陵，还徙家石鸣，与《晋》《石言》
同应。师旷所谓“民力雕尽”，《传》云“轻百姓”也。虒祁离宫
去绛都四十里，昌陵亦在郊埜，皆与城郭同占。城郭
属金，宫室属土，外内之别云。

### 元延四年三月陨石都关二

按《汉书成帝本纪》。不载。　“按《五行志》”云云。

### 哀帝建平元年陨石

按《汉书哀帝本纪》。不载。　按《五行志》。“建平元年正月
丁未。陨石北地十。其九月甲辰。陨石虞二。”

### 平帝元始二年陨石

按《汉书。平帝本纪》。不载。　按《五行志》，“元始二年六月，
陨石钜鹿二。自惠尽平，陨石凡十一。皆有光耀，雷声
成哀尤屡。”